CELEX: 32020R2179
Language: bg
Date: 2020-12-16 00:00:00
Title: Регламент за изпълнение (ЕС) 2020/2179 на Комисията от 16 декември 2020 година относно класирането на някои стоки в Комбинираната номенклатура

22.12.2020   
               
               
                  BG
               
               
                  Официален вестник на Европейския съюз
               
               
                  L 433/33
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/2179 НА КОМИСИЯТА
         от 16 декември 2020 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 16 декември 2020 година.
            
               
                  За Комисията,
               
               
                  от името на председателя,
               
               Gerassimos THOMAS
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Правоъгълна чантичка, направена от формован силиконов еластомер. Размерите ѝ са приблизително 16,5 cm на дължина, 10 cm на височина и 2,5 cm на ширина. Към чантичката има прикрепена каишка от същия материал и система за затваряне (цип).
                        Изделието е произведено на един етап, с вградени части (каишка и цип), и няма вътрешни принадлежности.
                        То е предназначено за носене и предпазване на различни малки предмети.
                        Вж. изображенията  (*1).
                     
                     
                        3926 90 97 
                     
                     
                        Класирането се определя от разпоредбите на общи правила 1 и 6 за тълкуване на Комбинираната номенклатура и от текста към кодове по КН 3926 , 3926 90  и 3926 90 97 .
                        Класиране в позиция 4202  се изключва, защото тази позиция обхваща само изделията, които изрично са посочени в нея, и подобните изделия (вж. също Обяснителните бележки към Хармонизираната система – ОБХС, в частта им за позиция 4202 , първия параграф).
                        Като се имат предвид обективните му характеристики (в частност, изчистената вътрешност и малкият размер), изделието не се смята за куфарче, тоалетно куфарче, куфарче за документи, папка, ученическа чанта или подобно изделие от първата част на позиция 4202 . Изделието не се смята за изделие, подобно на тези от първата част на позиция 4202 , тъй като не е специално оформено или с пригодена вътрешност за пренасяне на определени инструменти или уреди с или без техните принадлежности (вж. също ОБХС в частта им за позиция 4202 , третия параграф и деветия параграф, буква е). Следователно изделието не попада в обхвата на текста към първата част на позиция 4202 .
                        Изделията, обхванати от втората част на позиция 4202 , трябва да бъдат само от посочените там материали или да бъдат покрити изцяло или в по-голямата си част с тези материали или с хартия (вж. също ОБХС в частта им за позиция 4202 , четвъртия параграф).
                        Като се има предвид, че изделието е направено от формован силиконов еластомер, то не може да бъде смятано за ръчна чанта с външна повърхност от листове от пластмаси. Следователно изделието не попада в обхвата на текста към втората част на позиция 4202 .
                        Изделието не е от тези, които обичайно се носят в джоба или в ръчната чанта, като калъфи за очила, калъфи за документи, портфейли, портмонета, кесии за ключове, калъфи за цигари, пури или лула, кесии за тютюн (вж. също обяснителната бележка към Хармонизираната система към подпозиции 4202.31, 4202.32 и 4202.39). Следователно изделието не може да бъде класирано в подпозиции 4202.31, 4202.32 и 4202.39.
                        Ето защо изделието трябва да бъде класирано в код по КН 3926 90 97  като друго изделие от пластмаси.
                     
                  
               
            
               
            
               
            
               (*1)  Изображенията са само за информация.